Energetikai korszerűsítés keretében megújul a Városháza sárbogárdon

**A kedvezményezett neve: Sárbogárd Város Önkormányzata**

**A projekt címe: Sárbogárd Városháza felújítása, energiahatékonysági korszerűsítése**

**A szerződött támogatás összege: 115.172.490 Ft**

**A támogatás mértéke (%-ban): 100**

**A projekt befejezési dátuma: 2015.12.15.**

**A projekt azonosító száma: KEOP-5.7.0/15-2015-091**

**A projekt tartalmának bemutatása:**

A KEOP-5.7.0/15-2015-091 azonosítószámú, „Sárbogárd Városháza felújítása, energiahatékonysági korszerűsítése” elnevezésű projekt keretében nagyszabású beruházás valósul meg. A jelenleg kedvezőtlen körülmények között működő épületekben a projekt segítségével Európai Uniós színvonalú, magasabb komfortfokozatú, energiatakarékos és környezetbarát intézmények jöttek létre.

Az Önkormányzat tulajdonában lévő felújított ingatlanok hagyományos építési technológiával készültek. A régi építési szabványokban bekövetkezett jelentős változások, illetve a beépített szerkezetek jelentős fizikai amortizációja alapján kijelenthető, hogy az épületek mostani leromlott állapotukban már nem felelnek meg a jelenlegi hőtechnikai előírásoknak, így fenntartásuk költséges és pazarló.

Az épületegyüttes esetében fontos mérföldkő a mostani korszerűsítés, amely során az energiaracionalizálási fejlesztések eredményeként jelentősen csökkennek a jövőben a fenntartási költségek. Az épületek jelenlegi állapota, elsősorban a nyílászárókat tekintve régóta indokolta a felújítást, de a homlokzatok szigetelése és a födémek vízszigetelésének megoldása is fontos feladat az épületenergetikai mutatók javításában. Mindezek az Európai Unió Kohéziós Alap támogatásának köszönhetően most megvalósulhatnak.

A projekt megvalósítása során az energetikai szempontok mellett a környezeti fenntarthatóság egyéb szempontjainak figyelembe vétele is kiemelt jelentőségű. A projektdokumentáció összeállításakor a önkormányzat az újrahasznosított papír használatát részesíti előnyben, lehetőség szerint kétoldalas nyomtatást alkalmaz és a projektesemények alkalmával olyan helyszíneket választ, amelyek környezetbarát közlekedési lehetőségekkel (kerékpár, autóbusz) elérhetőek.